Διάταξη του Γενικού Δικαστηρίου (πρώτο τμήμα) της 22ας Μαΐου 2025 –
Cortex κατά Επιτροπής
(Υπόθεση T-213/24)
« Προσφυγή ακυρώσεως – Κοινή εξωτερική πολιτική και πολιτική ασφάλειας – Περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία – Απαγόρευση προσγείωσης, απογείωσης ή πτήσης πάνω από το έδαφος της Ένωσης από αεροσκάφος μη νηολογημένο στη Ρωσία, το οποίο ανήκει σε οποιοδήποτε φυσικό ή νομικό πρόσωπο, οντότητα ή φορέα της Ρωσίας, ή ναυλώνεται ή άλλως ελέγχεται από αυτό – Άρθρα 3δ και 12 του κανονισμού (ΕΕ) 833/2014 – Πράξη μη δεκτική προσφυγής – Απαράδεκτο »
1.      Προσφυγή ακυρώσεως – Πράξεις δεκτικές προσφυγής – Έννοια – Πράξεις παράγουσες δεσμευτικά έννομα αποτελέσματα – Εμπίπτουν – Κριτήρια εκτιμήσεως για τη διαπίστωση της ύπαρξης ή μη τέτοιων αποτελεσμάτων
(Άρθρο 263 ΣΛΕΕ)
(βλ. σκέψεις 33, 34)
2.      Προσφυγή ακυρώσεως – Πράξεις δεκτικές προσφυγής – Έννοια – Πράξεις παράγουσες δεσμευτικά έννομα αποτελέσματα – Περιοριστικά μέτρα λόγω της κατάστασης στην Ουκρανία – Ανακοίνωση της Επιτροπής σχετικά με την απαγόρευση προσγείωσης, απογείωσης ή πτήσης πάνω από το έδαφος της Ευρωπαϊκής Ένωσης από αεροπορική εταιρία καταχωρισμένη σε τρίτη χώρα – Εκτίμηση της πράξεως αυτής υπό το πρίσμα του περιεχομένου της, του πλαισίου εντός του οποίου εκδόθηκε και της πρόθεσης και των εξουσιών της Επιτροπής – Πράξη η οποία δεν αποσκοπεί στο να παραγάγει δεσμευτικά έννομα αποτελέσματα – Απαράδεκτο
(Άρθρο 263 ΣΛΕΕ· κανονισμοί του Συμβουλίου 833/2014, άρθρα 3δ, 3ε και 8 § 1, 2022/334 και 2022/428)
(βλ. σκέψεις 35, 38-44, 46-50, 56-57)
3.      Προσφυγή ακυρώσεως – Πράξεις δεκτικές προσφυγής – Έννοια – Πράξεις παράγουσες δεσμευτικά έννομα αποτελέσματα – Τυπική επιστολή θεσμικού οργάνου η οποία αποστέλλεται σε απάντηση αιτήματος που διατυπώθηκε από τον αποδέκτη της – Δεν εμπίπτει
(Άρθρο 263 ΣΛΕΕ)
(βλ. σκέψη 45)
4.      Κράτη μέλη – Υποχρεώσεις – Πρόβλεψη των ενδίκων βοηθημάτων και μέσων που είναι αναγκαία για να διασφαλίζεται η αποτελεσματική δικαστική προστασία – Περιοριστικά μέτρα λόγω της κατάστασης στην Ουκρανία – Απαγόρευση πτήσεων πάνω από τον εναέριο χώρο της Ένωσης σε ορισμένες αεροπορικές εταιρίες ή κατηγορίες αεροσκαφών – Υποχρέωση των κρατών μελών να εφαρμόζουν την εν λόγω απαγόρευση
(Άρθρο 19 § 1, εδ. 2δ, ΣΕΕ· κανονισμοί του Συμβουλίου 833/2014, άρθρο 3δ, 2022/334 και 2022/428)
(βλ. σκέψη 51)
5.      Κοινή εξωτερική πολιτική και πολιτική ασφάλειας – Περιοριστικά μέτρα λόγω της κατάστασης στην Ουκρανία – Απαγόρευση πτήσεων πάνω από τον εναέριο χώρο της Ένωσης σε ορισμένες αεροπορικές εταιρίες ή κατηγορίες αεροσκαφών – Απόπειρες καταστρατήγησης των ληφθέντων περιοριστικών μέτρων – Υποχρέωση αμοιβαίας ενημέρωσης μεταξύ της Επιτροπής και των κρατών μελών
(Κανονισμοί του Συμβουλίου 833/2014, άρθρα 6 § 1, στοιχείο δʹ, 2022/334 και 2022/428)
(βλ. σκέψεις 53, 54)
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή ως απαράδεκτη.
2)
Παρέλκει πλέον η έκδοση αποφάσεως επί των αιτήσεων παρεμβάσεως της Ομοσπονδιακής Δημοκρατίας της Γερμανίας και της Δημοκρατίας της Πολωνίας.
3)
Η Cortex Havacilik ve Turizm Ticaret AŞ φέρει τα δικαστικά έξοδά της καθώς και τα έξοδα στα οποία υποβλήθηκε η Ευρωπαϊκή Επιτροπή, περιλαμβανομένων των εξόδων της διαδικασίας ασφαλιστικών μέτρων.
4)
Η Ομοσπονδιακή Δημοκρατία της Γερμανίας και η Δημοκρατία της Πολωνίας φέρουν εκάστη τα δικαστικά έξοδά της που αφορούν την αντίστοιχη αίτηση παρεμβάσεως.